**Rámcová dohoda č. P05/2024**

**na dodávku potravín**

**Kategória č. 2 „**Rôzne potraviny**“**

uzatvorená podľa § 409 a nasl. zákona č. 513/1991 Zb. Obchodný zákonník

v znení neskorších predpisov (ďalej len „Obchodný zákonník“) a podľa § 83 zákona č. 343/2015 Z. z., o verejnom obstarávaní a o zmene a doplnení niektorých zákonov

v znení neskorších predpisov (ďalej len „zmluva“)

**Článok I.**

**Zmluvné strany**

|  |  |
| --- | --- |
| **Kupujúci:** |  |
| Názov:  | **Centrum sociálnych služieb Letokruhy** |
| Sídlo: | Karpatská 3117/9 , 010 08 Žilina |
| V zastúpení:  | PhDr. Helena Gajdošíková, MBA |
| IČO: | 00647756 |
| Bankové spojenie: | Štátna pokladnica |
| Číslo účtu: | 7000485765/8180 |
| IBAN:    | SK78 8180 0000 0070 0048 5767 |
| Internetová adresa (URL): | https://www.css-letokruhy.sk/ |
|  |  |
| (ďalej len „**kupujúci**“) |  |

a

|  |  |
| --- | --- |
| **Predávajúci:** |  |
| Názov:  |  |
| Sídlo: |  |
| zastúpený: |  |
| IČO: |  |
| DIČ: |  |
| Bankové spojenie: |  |
| SWIFT :  |  |
| IBAN:  |  |
| E-mail: |  |
| Tel.: |  |
| Internetová adresa (URL):  |  |
| Zapísaný v: |  |
| (ďalej len „**predávajúci**“) |  |

(kupujúci a predávajúci ďalej len „**Zmluvné strany**“)

Článok II.

Úvodné ustanovenie

Predávajúci je úspešným uchádzačom verejného obstarávania na predmet zákazky v rámci dynamického nákupného systému „**Potraviny pre organizácie v zriaďovateľskej pôsobnosti ŽSK- DNS, “** Kategória č. 2, názov kategórie: Rôzne potraviny “ (ďalej len „**Verejné obstarávanie**“).

Článok III.

Predmet zmluvy

* 1. Predmetom tejto zmluvy je záväzok predávajúceho dodať kupujúcemu tovar - Kategória č. 2 „Rôzne potraviny“ (ďalej len „tovar“) a poskytnutie súvisiacich služieb, v súlade s Prílohou č. 1 a č. 4 tejto zmluvy, ktorá je jej neoddeliteľnou súčasťou, vrátane služieb súvisiacich s dopravou na miesto dodania prepravnými prostriedkami predávajúceho a spôsobom, v súlade s príslušnými všeobecne záväznými právnymi predpismi platnými na území Slovenskej republiky a hygienickými predpismi, vyložením tovaru do skladu na miesto určenia, na základe písomných objednávok kupujúceho a za podmienok, uvedených v tejto zmluve, v Prílohe č. 2 a príslušnej písomnej objednávke a záväzok kupujúceho riadne objednaný tovar prevziať a zaplatiť zaň predávajúcemu dohodnutú cenu, podľa platobných podmienok, dohodnutých v tejto zmluve.
	2. V súlade so súťažnými podkladmi a touto zmluvou sa predávajúci zaväzuje kupujúcemu dodať potraviny uvedené v Prílohe č. 1 a 4 k tejto zmluve.
	3. Predávajúci sa na základe tejto zmluvy a v rozsahu v nej vymedzenom zaväzuje dodať predmet zmluvy a všetky s ním súvisiace plnenia  v súlade s  vlastným návrhom plnenia, ktorý je uvedený v Prílohe č. 1 tejto zmluvy. V prípade, ak plnenie požadované kupujúcim nie je v celom rozsahu zhodné s vlastným návrhom plnenia predávajúceho, má kupujúci právo, v prípade, že je to pre neho výhodnejšie, požadovať od predávajúceho dodanie plnenia podľa položiek požadovaných kupujúcim.

Článok IV.

Doba platnosti zmluvy

* 1. Táto zmluva sa uzatvára na dobu určitú, na obdobie dvanásť (12) mesiacov odo dňa nadobudnutia jej účinnosti alebo do vyčerpania finančného limitu ............. EUR bez DPH *(doplní uchádzač podľa ponúknutej celkovej jednotkovej ceny v EUR bez DPH prepočítanú na požadované množstvo tovaru na obdobie 12 mesiacov)* podľa toho, ktorá skutočnosť nastane skôr.
	2. Tovar bude predávajúcim dodávaný priebežne, počas doby plnenia zmluvy, na základe písomných objednávok kupujúceho podľa dodacích podmienok uvedených v Prílohe č.2.

 Článok V.

Cena tovaru

* 1. Kupujúci za predávajúcim riadne dodaný, odovzdaný a kupujúcim prevzatý tovar, podľa podmienok dohodnutých v tejto zmluve, zaplatí predávajúcemu cenu podľa tohto článku zmluvy.
	2. Maximálna cena za tovar celkom a za jednotlivé položky je uvedená v Prílohe č. 1 tejto zmluvy.
	3. Ceny sú stanovené dohodou zmluvných strán ako maximálne ceny v súlade so zákonom NR SR
	č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon NR ST č. 18/1996 Z. z. o cenách a vychádzajú z ponuky predávajúceho predloženej do predmetnej zákazky.
	4. Ceny jednotlivých položiek tovaru sú uvedené v štruktúrovanom rozpočte ceny zmluvy – cenníku (ďalej aj ako „cenník“), ktorý tvorí Prílohu č. 1 tejto zmluvy.
	5. Jednotkové ceny položiek tovaru sú uvedené bez DPH aj s DPH, obsahujú všetky náklady predávajúceho, vrátane dodávky na miesto dodania (naloženie a vyloženie dodávaného tovaru do skladu), príslušnej spotrebnej dane a iných platieb, vyberaných v rámci uplatňovania nesadzobných opatrení, ustanovených osobitnými predpismi. Sadzba DPH bude účtovaná v súlade so všeobecne záväznými právnymi predpismi platnými na území SR v čase fakturácie.
	6. Predávajúci sa zaväzuje kupujúcemu znížiť jednotkové ceny kedykoľvek počas trvania zmluvy, a to v prípade zavedenia tzv. akciových alebo sezónnych cien tovaru na trhu (ďalej len „sezónne ceny“), a to aj bez vyzvania kupujúcim, priamo znížením ceny vo faktúre vystavenej a doručenej kupujúcemu po dodaní tovaru, ktorého sa sezónne (akciové) ceny týkajú.

Článok VI.

Podmienky dodávky a odberu tovaru

6.1. Predávajúci bude dodávať kupujúcemu a kupujúci bude od predávajúceho odoberať po dobu trvania tejto zmluvy tovar uvedený v čl. III. tejto zmluvy. Konkrétne množstvo a druh tovaru si zmluvné strany dohodnú na základe písomných objednávok.

6.2. Objednávky môžu byť kupujúcim realizované bezprostredne odo dňa nadobudnutia účinnosti tejto zmluvy.

* 1. Predávajúci sa zaväzuje realizovať dodávky v zmysle Prílohy č. 2. Objednávky kupujúceho nebudú limitované minimálnym množstvom objednávaného tovaru, ani minimálnou cenou za objednávaný tovar v jednej dodávke. Predávajúci sa zaväzuje počas celého trvania tejto zmluvy mať v obchodnej ponuke a k dispozícii pre kupujúceho celý sortiment tovaru podľa Prílohy č. 1 tejto zmluvy. Zmluvné strany sa dohodli, že rozsah a množstvo tovaru uvedené v Prílohe č. 1 k tejto zmluve je len orientačné a skutočne odobrané množstvo sa bude odvíjať od skutočných potrieb kupujúceho po dobu trvania tejto zmluvy.
	2. Predávajúci bude prevádzať na kupujúceho vlastnícke práva k tovaru, dodanému na základe objednávky a kupujúci sa zaväzuje uhradiť predávajúcemu cenu, dohodnutú s predávajúcim a uvedenú a potvrdenú na dodacom liste a vystavenej faktúre, v súlade s touto zmluvou. Kupujúci nie je viazaný povinnosťou odobrať celé predpokladané množstvo tovaru, uvedené v Prílohe č. 1 tejto zmluvy.
	3. Predávajúci sa zaväzuje odovzdať kupujúcemu objednaný tovar v bezchybnom stave, v stanovenej lehote, na miesto určené v Prílohe č. 2 tejto zmluvy, v množstvách požadovaných v písomnej objednávke. Predávajúci je podľa tejto zmluvy povinný uvádzať záručné lehoty pre každý dodaný tovar v dodacích listoch tak, aby bolo možné odkontrolovať dodržiavanie neprekročenia stanovenej časti doby spotreby v zmysle Prílohy č.2 v čase dodania, pokiaľ sa zmluvné strany nedohodnú inak. Pri dodaní objednaného tovaru predávajúci odovzdá dodací list so všetkými potrebnými náležitosťami, ktorý po ukončení prevzatia objednaného tovaru podpíše zástupca predávajúceho i kupujúceho. Doprava tovaru do miesta plnenia musí byť vykonávaná vozidlami s oprávnením a schválením na prepravu potravín v súlade s platnými všeobecne záväznými predpismi SR, alebo iným ekvivalentným dokladom vydaný príslušným orgánom členského štátu Európskej Únie, v kvalite podľa technických podmienok prevozu potravín v súlade s Potravinovým kódexom SR. Kupujúci si vyhradzuje právo skontrolovať vhodnosť vozidiel podľa požiadavky kedykoľvek v priebehu platnosti zmluvy.
	4. Tovar bude dodaný za podmienok stanovených v tejto zmluve pri splnení platných noriem v požadovanej kvalite, prvej akostnej triedy v zmysle zákona č. 152/1995 Z.z. o potravinách v znení neskorších predpisov, Potravinového kódexu SR a vyhlášok, nahradzujúcich súvisiace komoditné hlavy Potravinového kódexu SR (zodpovedajúce potravinovému kódexu v zmysle ustanovení výnosu MP a MZ č. 2143/2006-100 PK SR) v súlade so súťažnými podkladmi. V prípade porušenia všeobecne záväzných právnych predpisov platných na území, týkajúcich sa zabezpečenia bezpečnosti potravín zo strany predávajúceho a prípadného zistenia tohto porušenia zo strany kontrolného orgánu, preberá predávajúci na seba všetky náklady, súvisiace s prípadným sankčným postihom kupujúceho kontrolným orgánom.
	5. Predávajúci vyhlasuje, že v čase uzatvorenia zmluvy on a všetci jeho subdodávatelia (uvedení v Prílohe č. 3) sú zapísaní v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z., pokiaľ sa na nich povinnosť zápisu do registra partnerov verejného sektora vzťahuje.
	6. Predávajúci predávajú tovar bez záložného práva ako aj iných práv zodpovedajúcich právam tretích osôb k cudzej veci.

Článok VII.

Podmienky odovzdania a prevzatia tovaru a zodpovednosť za vady

7.1. Miesto odovzdania a prevzatia tovaru je uvedené v Prílohe č. 2 tejto zmluvy.

* 1. Presné miesto, čas odovzdania a prevzatia tovaru si zmluvné strany dohodnú konkrétne na základe písomnej objednávky.
	2. Dopravu tovaru na miesto určené v  Prílohe č. 2 tejto zmluvy zabezpečuje predávajúci.
	3. Kupujúci je pri prevzatí tovaru povinný prekontrolovať jeho úplnosť, kompletnosť, balenie, a svojim podpisom na dodacom liste túto skutočnosť potvrdiť. Dátum minimálnej trvanlivosti dodávaných tovarov bude uvedený v dodacích listoch, pokiaľ sa zmluvné strany nedohodnú inak. V prípade akýchkoľvek vád tovaru resp. nesúladu dodávky s údajmi na dodacom liste, je kupujúci povinný túto skutočnosť ihneď pri preberaní tovaru u predávajúceho reklamovať a uviesť nedostatky na dodacom liste. Ich akceptovanie predávajúci potvrdí na dodacom liste svojim podpisom. Bezchybnosť dodávky potvrdzuje kupujúci predávajúcemu podpisom dodacieho listu.
	4. Ak pri prevzatí tovaru zistí kupujúci, že ide o nekompletnú dodávku tovaru, alebo dodávku nezodpovedajúcu dohodnutej kvalite, resp. dodávku neoznačeného a poškodeného tovaru, túto skutočnosť potvrdí na dodacom liste aj predávajúci, predávajúci je povinný do 24 hodín dodaný tovar vymeniť, ak sa zmluvné strany nedohodnú inak.
	5. Ak je kupujúci v omeškaní s prevzatím tovaru, musí predávajúci urobiť opatrenia primerané okolnostiam na uchovanie tovaru. V prípade, ak by takýmto uchovaním tovaru vznikli predávajúcemu náklady, kupujúci sa zaväzuje zaplatiť predávajúcemu úhradu primeraných nákladov, ktoré mu pritom vznikli.

Článok VIII.

Platobné podmienky, fakturácia a sankcie

* 1. Platbu za cenu podľa článku V. tejto zmluvy uskutoční kupujúci na základe faktúry, vystavenej predávajúcim v súlade s článkom VI. tejto zmluvy, po vykonaní predbežnej kontroly poverenými pracovníkmi kupujúceho, v súlade so všeobecne záväznými právnymi predpismi platnými na území SR.
	2. Predávajúci sa zaväzuje fakturovať kúpnu cenu tovaru maximálne 4 krát do mesiaca. Faktúry musia obsahovať náležitosti daňového dokladu a špecifikáciu ceny, povinnou prílohou faktúry je dodací list skutočne prebraného tovaru kupujúcim. Kupujúci uhradí predávajúcemu cenu, uvedenú vo faktúre s DPH, ktorej súčasťou bude kupujúcim potvrdený dodací list, najneskôr do 30 dní odo dňa jej doručenia kupujúcemu. V prípade pochybnosti považujú zmluvné strany faktúru (daňový doklad) za doručenú na tretí deň po jeho odoslaní predávajúcim, o čom predávajúci predloží potvrdenie.
	3. Kupujúci je povinný uhradiť predávajúcemu cenu v lehote podľa bodu 8.2. tohto článku tak, aby úhrada ceny bola najneskôr v posledný deň splatnosti poukázaná príkazom na úhradu na bankový účet predávajúceho.
	4. Kupujúci neposkytne predávajúcemu preddavky ani zálohy.
	5. V prípade dohody zmluvných strán môže byť úhrada za tovar zrealizovaná v inej lehote, ako je uvedená v bode 8.2. tohto článku, čo musí byť uvedené na dodacom liste resp. vo faktúre.
	6. V prípade omeškania kupujúceho s úhradou faktúry je predávajúci oprávnený požadovať od kupujúceho úrok z omeškania v zákonnej výške.
	7. Ak je predávajúci v omeškaní s akýmkoľvek plnením svojich povinností podľa tejto zmluvy, kupujúci má nárok na zmluvnú pokutu vo výške 0,05 % z ceny príslušného plnenia za každý aj začatý deň omeškania.
	8. V prípade omeškania kupujúceho s uhradením faktúry, je predávajúci oprávnený účtovať kupujúcemu zmluvnú pokutu vo výške 0,02 % z dlžnej sumy za každý deň omeškania. Zaplatenie zmluvnej pokuty nezbavuje predávajúceho povinnosti dodať tovar alebo doklady podľa tejto zmluvy.
	9. Zmluvné strany prehlasujú, že výška zmluvnej pokuty je primeraná, je v súlade so zásadami poctivého obchodného styku a bola dohodnutá s prihliadnutím na význam zabezpečovaných povinností.
	10. Zaplatením zmluvnej pokuty nie je dotknuté právo kupujúceho na náhradu škody, ktorá mu omeškaním predávajúceho vznikla. Zodpovednosť za škodu sa bude riadiť podľa príslušných ustanovení Obchodného zákonníka. Pre účely tejto zmluvy sa škodou rozumejú aj náklady kupujúceho na zabezpečenie rovnakého alebo porovnateľného tovaru u iného predávajúceho v prípade omeškania predávajúceho s dodaním tovaru alebo odstránením vád tovaru, pokiaľ toto omeškanie ohrozuje činnosť kupujúceho.
	11. Kupujúci je oprávnený započítať si svoju pohľadávku voči predávajúcemu na zmluvnú pokutu, náhradu škody, ušlý zisk a na preukázateľné náklady proti pohľadávke predávajúceho na uhradenie kúpnej ceny. V prípade, ak nie je možné alebo sa neuplatní vzájomné započítanie alebo dofakturovanie zo strany predávajúceho, zmluvnú pokutu, úrok z omeškania, preukázateľné náklady, alebo ušlý zisk zaplatí povinná zmluvná strana oprávnenej zmluvnej strane v lehote 30 dní odo dňa jej písomného uplatnenia.
	12. Zmluvné strany sa dohodli, že predávajúci ako veriteľ nie je oprávnený bez súhlasu kupujúceho ako dlžníka, postúpiť pohľadávku voči kupujúcemu podľa ust. §524 a nasl. zákona č. 40/1964 Z.z. Občiansky zákonník v znení neskorších predpisov na inú osobu.
	13. Predávajúci uzavretím tejto Zmluvy súhlasí s tým, že ak bude tovar dodávať niektorý z jeho subdodávateľov uvedený v Prílohe č. 2 tejto Zmluvy a takýto subdodávateľ písomne požiada kupujúceho o priame platby za dodaný tovar, tak predávajúci voči týmto priamym platbám voči subdodávateľovi nenamieta. Zmluvné strany sa preto ďalej dohodli, že v tomto prípade bude fakturovať kúpnu cenu za tovar priamo subdodávateľ predávajúceho.

Článok IX.

**Záruky a nároky z vád tovaru**

9.1. Predávajúci prehlasuje, že objednané tovary neprekročia v čase dodávky stanovenú časť doby spotreby. Dodaný tovar bude od dátumu dodania po dobu vyznačenú na dodacom liste ako minimálna doba trvanlivosti spôsobilý na obvyklé účely. Tovar bude preberať kupujúci na základe senzorickej analýzy t. j na základe zmyslového posúdenia – farba, vôňa tovaru, chuť. Tovary nesmú javiť známky porušenia obalu, vlhkosti.

9.2. Predávajúci poskytuje kupujúcemu na dodaný tovar záruku v zmysle bodu 6.5. tejto zmluvy, minimálne do uplynutia doby spotreby pre príslušnú tovarovú položku. Náklady na dopravu, súvisiace s reklamovaním tovaru znáša predávajúci v plnom rozsahu. Zmluvné strany sa pri zodpovednosti za vady tovaru a nárokov z nich vyplývajúcich budú riadiť podľa § 422 a nasl. Obchodného zákonníka.

9.3. Kupujúci je povinný reklamovať vady dodaného tovaru písomne (e-mailom resp. faxom) do 24 hodín od prevzatia tovaru okrem zjavných vád, t. j. množstva, druhu a viditeľného poškodenia, alebo pri nesplnení požiadavky na čerstvosť a kvalitu tovaru, ktoré je povinný reklamovať písomne ihneď pri prevzatí tovaru.

9.4. Predávajúci zabezpečí v záručnej dobe bezplatné odstránenie všetkých vád, ktoré sú predmetom záruky, výmenou za bezchybný tovar. Predávajúci má povinnosť dodať náhradný tovar alebo chýbajúci tovar bezodkladne od okamihu uplatnenia zodpovednosti za vady alebo podľa dohody.

9.5. Záruka sa nevzťahuje na vady, ktoré boli spôsobené zástupcami kupujúceho – neodbornou manipuláciou, nedodržaním prevádzkových podmienok, živelnou pohromou alebo iným spôsobom, než obvyklým zaobchádzaním.

9.6. V prípade, ak je predávajúci v omeškaní o odstránením vád tovaru podľa tohto článku zmluvy, je povinný kupujúcemu zaplatiť zmluvnú pokutu vo výške 0,05% z ceny tovaru s odstránením vád, s ktorými je v omeškaní, a to za každý aj začatý deň omeškania.

**Článok X.**

**Náhrada škody**

* 1. Pri podstatnom porušení povinností, vyplývajúcich z tejto zmluvy druhou zmluvnou stranou môže oprávnená (poškodená) strana požiadať o náhradu škody, ktorá jej vznikla. Za škodu sa nepovažujú prípady podľa bodu 8.6. tejto zmluvy, ani neodobratie celého predpokladaného množstva tovaru kupujúcim v súlade s bodom 6.4. tejto zmluvy.

Úplná alebo čiastočná zodpovednosť zmluvnej strany je vylúčená v prípade zásahu vyššej moci. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, a to najmä: vojna, mobilizácia, povstanie, živelné pohromy, požiare, embargo, karantény.

* 1. Za podstatné porušenie zmluvného záväzku sa považujú najmä nasledovné skutočnosti:
1. opakované (min. 3 krát) nedodanie tovaru podľa požiadaviek kupujúceho na kvalitu a čerstvosť,
2. nedodržanie cien potravín podľa zmluvy,
3. nedodržanie dodania položiek tak ako sú uvedené v Prílohe č. 1 alebo v Prílohe č. 4 k tejto Zmluve (množstvo, balenie, druh tovaru),
4. predávajúci podal na seba návrh na vyhlásenie konkurzu,
5. bol podaný návrh na vyhlásenie konkurzu voči predávajúcemu treťou osobou, pričom predávajúci je platobne neschopný, alebo je v situácii, ktorá odôvodňuje začatie konkurzného konania,
6. bol na majetok predávajúceho vyhlásený konkurz, alebo bol návrh na vyhlásenie konkurzu zamietnutý pre nedostatok majetku,
7. predávajúci vstúpil do likvidácie alebo bola naňho zriadená nútená správa.

**Článok XI.**

**Subdodávatelia**

* 1. V Prílohe č. 3 sú uvedené údaje o všetkých známych subdodávateľoch predávajúceho, ktorí sú známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	2. Predávajúci je povinný kupujúcemu oznámiť akúkoľvek zmenu údajov u subdodávateľov uvedených v Prílohe č. 3, a to bezodkladne po tom, ako sa o tejto skutočnosti dozvie.
	3. V prípade zmeny subdodávateľa je predávajúci povinný najneskôr do piatich (5) pracovných dní odo dňa zmeny subdodávateľa predložiť kupujúcemu informácie o novom subdodávateľovi v rozsahu údajov podľa bodu 11.1 tohto článku a predmety subdodávok. Pričom pri výbere subdodávateľa musí predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
	4. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z.z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z.z.
	5. Povinnosti Predávajúceho vrátane pravidiel výberu subdodávateľa platia aj pri zmene subdodávateľa počas plnenia tejto zmluvy.
	6. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.
	7. Predávajúci súhlasí s priamymi platbami subdodávateľom a zaväzuje sa k takémuto finančnému plneniu voči svojim subdodávateľov, ktorých uviedol v Prílohe č. 3. Prípadné obchodno - dodávateľské spory bude riešiť so svojimi subdodávateľmi, nie s verejným obstarávateľom /kupujúcim.

**Článok XII.**

**Zánik zmluvy**

* 1. Túto zmluvu je možné skončiť:
1. písomnou dohodou,
2. písomným odstúpením,
3. písomnou výpoveďou.
	1. Ktorákoľvek zmluvná strana môže túto zmluvu vypovedať i bez udania dôvodu. Výpoveď musí byť písomná a výpovedná lehota je 45 dní. Výpovedná lehota začína plynúť prvým dňom mesiaca, nasledujúceho po mesiaci, v ktorom bola výpoveď preukázateľne doručená druhej zmluvnej strane v písomnej podobe.
	2. Vypovedanie tejto zmluvy neovplyvňuje splnenie záväzkov oboch zmluvných strán, vyplývajúcich z konkrétnych objednávok, uzavretých na základe tejto zmluvy pred doručením výpovede.
	3. Kupujúci je oprávnený odstúpiť od tejto zmluvy v prípade, ak:
4. sa proti predávajúcemu začalo konkurzné konanie a reštrukturalizácia,
5. predávajúci vstúpil do likvidácie,
6. v čase uzavretia zmluvy existoval dôvod na vylúčenie Predávajúceho pre nesplnenie podmienky účasti podľa § 32 ods. 1 písm. a) zákona č. 343/2015 Z.z.,
7. ak zmluva nemala byť uzavretá s Predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
8. subdodávateľ/subdodávatelia Predávajúceho alebo Predávajúci nebol/neboli v čase uzavretia dohody zapísaný v registri partnerov verejného sektora (ak im vyplynula takáto povinnosť) alebo ak bol/boli vymazaný/í z registra partnerov verejného sektora,
9. došlo k splneniu zákonných dôvodov na odstúpenie od dohody (najmä § 19 zákona č. 343/2015 Z. z.),
10. Predávajúci nesplnil dohodnutý čas dodávok objednaného tovaru,
11. Predávajúci nesplnil zmluvné podmienky podľa bodu 6.5. tejto zmluvy,
12. Predávajúci porušil povinnosti uvedené v bodoch 11.1. až 11.7. tejto zmluvy,
13. Kupujúci mal tri a viac oprávnených reklamácií k dodávke tovaru, a to:
* Predávajúci nedodal tovar v požadovanej kvalite,
* Predávajúci nedodal tovar v požadovanom množstve,
* Predávajúci nedodal tovar požadovaného druhu,
* Predávajúci dodal tovar viditeľne poškodený,
* Predávajúci nedodal tovar so splnením požiadavky na čerstvosť tovaru.
1. pre Predávajúceho sa stane plnenie tejto zmluvy úplne nemožným.
	1. Predávajúci je oprávnený odstúpiť od tejto zmluvy v prípade, ak je kupujúci v omeškaní s úhradou faktúry o viac ako šesťdesiat (60) dní po lehote jej splatnosti.
	2. Odstúpenie nadobúda účinnosť dňom jeho doručenia druhej zmluvnej strane. Nároky zmluvných strán na náhradu škody nie sú odstúpením od tejto zmluvy dotknuté.

Článok XIII.

**Záverečné ustanovenia**

* 1. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorým sa menia a dopĺňajú niektoré zákony.
	2. V prípadezmeny obchodného mena, názvu, sídla, právnej formy, štatutárnych orgánov alebo i spôsobu ich konania za Zmluvnú stranu, oznámi strana, ktorej sa niektorá z uvedených zmien týka, písomnou formou túto skutočnosť druhej Zmluvnej strane a to bez zbytočného odkladu, inak povinná Zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá Zmluvná strana. V prípade zmeny bankového spojenia alebo čísla účtu zmluvné strany o tejto skutočnosti vyhotovia písomný dodatok k tejto zmluve.
	3. Táto zmluva môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky len písomnými a očíslovanými dodatkami, ktoré sa po podpísaní obidvoma zmluvnými stranami stávajú neoddeliteľnou súčasťou tejto zmluvy.
	4. V ostatných právach a povinnostiach touto zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
	5. Zmluvné strany sa dohodli, že prípadné spory vyplývajúce z plnenia tejto zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
	6. Zmluvné strany vyhlasujú, že túto zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
	7. Táto zmluva je vyhotovená v štyroch (4) rovnopisoch s platnosťou originálu, dva (2) rovnopisy zostanú predávajúcemu a dva (2) rovnopisy zostanú kupujúcemu.
	8. Zmluva má nasledujúce Prílohy, ktoré tvoria jej neoddeliteľnú súčasť:

Príloha č. 1:      Zoznam tovaru s uvedením návrhu na plnenie kritérií a vlastným návrhom plnenia

Príloha č. 2:      Dodacie podmienky

Príloha č. 3:      Zoznam subdodávateľov

Príloha č. 4:      Zoznam ponúkaných ekvivalentných položiek

V Žiline dňa ..................... V …………….dňa: .....................

 Za Kupujúceho: Za Predávajúceho:

 ....................................................... .......................................................

Príloha č. 2 Dodacie podmienky

1. Ak sa zmluvné strany nedohodnú inak, miestom dodania je Centrum sociálnych služieb Letokruhy, Karpatská 3117/8, 010 08 Žilina
2. Predávajúci sa zaväzujú dodať kupujúcemu tovar v termíne a množstve uvedenom v objednávke, v predpokladaných termínoch dodávok – t.j. 2 krát v týždni v dňoch v utorok a vo štvrtok v čase od 8,00 do 12,00 hod. na základe jeho telefonickej/e-mailovej objednávky, resp. podľa včas oznámených zmien objednávky kupujúceho.
3. Za včasné oznámenie zmien objednávky sa rozumie oznámenie zmeny najneskôr 1 deň pred rozvozom.
4. Záručná doba stanovená výrobcom bude vyznačená na obaloch alebo dodacích listoch tak, aby bolo možné odkontrolovať dodržiavanie neprekročenia tri štvrtiny (3/4) doby spotreby odo dňa výroby v čase dodania tovaru.
5. Predávajúci je povinný dodať tovar kupujúcemu na základe zaslanej objednávky prostredníctvom emailu, ktorá bude obsahovať: špecifikáciu množstva tovaru, druh tovaru, požadované miesto a lehota plnenia, cenu tovaru.
6. V prípade telefonickej objednávky, musí byť táto potvrdená následnou e-mailovou objednávkou najneskôr do 11,00 hod. (predchádzajúci pracovný deň pred rozvozom). Predávajúci v prípade, že nie je schopný splniť dodávku objednaného množstva a druhu tovaru v termíne, oznámi túto skutočnosť kupujúcemu e-mailom najneskôr do 13,00 hod. v deň, kedy mu bola objednávka doručená.
7. Kontaktnou osobou predávajúceho je ......................, číslo mob. telefónu: .......................... Predávajúci prijíma objednávky na adrese ..................................................................................., resp. na e-mailovej adrese.....................................
8. Kontaktnou osobou kupujúceho je: Katarína Macáková, vedúca stravovacej prevádzky

Príloha č. 3 – Zoznam subdodávateľov vo všetkých radoch

|  |  |  |  |
| --- | --- | --- | --- |
| **Názov subdodávateľa** | **IČO**  | **Predmet subdodávky** (Stavebný objekt a popis prác)  | **Podiel subdodávky k hodnote Diela vyjadrený sumou vrátane DPH** |
|  |  |  |  |
|  |  |  |  |
|  |  |  |  |
|  |  |  |  |

|  |  |
| --- | --- |
| **Názov subdodávateľa**  | **Osoba oprávnená konať za subdodávateľa** (meno, priezvisko, adresa pobytu, dátum narodenia) |
|  |  |
|  |  |

Podpis : ...............................................................................................

*(osoba alebo osoby s právom podpisovať v mene víťazného uchádzača)*

Dátum: .........................

*V prípade, že víťazný uchádzač neuvažuje so subdodávateľmi, Prílohu č. 2 predloží tiež a v stĺpci „Podiel subdodávky k hodnote diela vyjadrený sumou“ uvedie hodnotu 0.*

Príloha č. 4 Zoznam ponúkaných ekvivalentných položiek